
Αθήνα, 8.12.2011

Δελτίο Τύπου
   MASTERCLASSES,  ΣΕΜΙΝΑΡΙΑ, ΣΥΝΑΝΤΗΣΕΙΣ

Masterclasses

Act and Re - Act: Masterclasses Κινηματογράφου & Θεάτρου
Στο πλαίσιο του Act and Re - Act: Master Classes που αποτελεί ένα καινούριο θεσμό πάνω στην εκπαίδευση και τις Τέχνες, το Ίδρυμα Μιχάλης Κακογιάννης θα φιλοξενήσει Κύκλους Σεμιναρίων από διεθνώς αναγνωρισμένους επαγγελματίες οι οποίοι δραστηριοποιούνται κυρίως στην κινηματογραφική βιομηχανία των Η.Π.Α., είτε 
εκπαιδεύοντας μεγάλους πρωταγωνιστές, είτε με το δικό τους καλλιτεχνικό έργο. 

Για τον 1ο κύκλο σεμιναρίων έχουν προγραμματιστεί 4 masterclasses: 
Τετάρτη, 21 Δεκεμβρίου 2011, 13:00 - 17:00

Master class: με την Ivana Chubbuck 

Η μεγαλύτερη, ίσως, καθηγήτρια υποκριτικής του Χόλυγουντ έρχεται στην Αθήνα για μια μοναδική διάλεξη για  τον τρόπο δουλειάς των  περισσότερων πρωταγωνιστών του σύγχρονου κινηματογράφου. 

Έχει συνεργαστεί με καλλιτέχνες όπως η Halle Berry, για την ερμηνεία που της χάρισε το Oscar στην ταινία Monsters Ball, αλλά και Brad Pit, Kate Hudson, James Franco, Jake Gyllenhaal, Elizabeth Shue, Charlize Theron, Jon Voight, Jim Carrey, Eva Mendes και πολλούς άλλους, και έχει ιδρύσει το πολύ γνωστό  Ivana Chubbuck Studio.  
Η Ivana δουλεύει κατ’ ιδίαν με περισσότερου από 100 σταρ πρώτης γραμμής του Χόλυγουντ, με σκηνοθέτες, σεναριογράφους και παραγωγούς. Έχει επίσης διατελέσει επισκέπτρια ειδική καθηγήτρια στη Σχολή Δραματικής Τέχνης Juilliard της Νέας Υόρκης, διδάσκοντας σε μια ομάδα επίλεκτων φοιτητών του 4ου έτους. Έχει επίσης διδάξει σε εργαστήρια ανά τον κόσμο, όπως στην Αυστραλία, στη Δανία, στην Ολλανδία, στο Λονδίνο, στο Ισραήλ στον Καναδά κ.α.
 
Η Ivana Chubbuck έχει τιμηθεί από το Διεθνές Φεστιβάλ Κινηματογράφου της Ρωσίας (έχει Ρωσική καταγωγή) με το Βραβείο Έργου Ζωής για τη συνεισφορά της στη βιομηχανία του κινηματογράφου δίπλα στους Leonardo Dicaprio, William Friedkin, και Francis Ford Coppola.
Στην Αθήνα θα μιλήσει για την δική της τεχνική - The Ivana Chubbuck Technique (Lee Strasberg, Miesner) και για τον τρόπο με τον οποίο υποστήριξε τους παραπάνω αλλά και πολλούς περισσότερους ηθοποιούς στην κατάκτηση του Χρυσού Αγαλματιδίου ή βραβείου Emmy,  Χρυσή Σφαίρα,  Tony και πολλά άλλα διεθνή βραβεία. 

Επίσης, θα  απαντήσει σε  ερωτήματα  ηθοποιών και σκηνοθετών που θα έχουν την ευκαιρία να παρακολουθήσουν τη διάλεξη - σεμινάριο. Τέλος θα εφαρμόσει την τεχνική της σε όποιους ηθοποιούς θα έχουν έτοιμο ένα μονόλογο, ή κάποια σκηνή από οποιοδήποτε έργο επιθυμούν.

Προλογίζει ο ηθοποιός και μαθητής της Ivana Chubbuck, Χρήστος Βασιλόπουλος


Κόστος Συμμετοχής: €110

Αίθουσα: Θέατρο

Δελτία συμμετοχής προπωλούνται στα ταμεία του Ιδρύματος  
Δευ-Παρ 11:00 - 14:00
Αγορά δελτίων συμμετοχής μέσω πιστωτικής κάρτας: 210 34 18 579 

Δευ-Παρ 11:00 - 14:00 
Δελτία συμμετοχής προπωλούνται και σε όλα τα καταστήματα PUBLIC
***
Κυριακή 19 Φεβρουαρίου 2012
Randal Kleiser – Σκηνοθέτης και παραγωγός κινηματογραφικών επιτυχιών όπως το Grease, Η Γαλάζια Λίμνη κ.α. 
Κυριακή 19 Μαρτίου 2012
Valorie Massalas – Casting Director ταινιών μεγάλου μήκους όπως το Indiana Jones and The Last Crusade (1989), Επιζήσαντες -Alive (1994), Αραχνοφοβία (1990), Ολική Επαναφορά -Total Recall (1990) κ.α. 
Masterclass σε Film Product Placement 
από διακεκριμένο specialist, συνεργάτη των επιτυχημένων παραγωγών του Hollywood Jerry Bruckheimer και Μichael Βay.  
Σημειώνεται ότι το masterclass της Valorie Massalas με θεματική το Casting και το masterclass σχετικά με το Film Product Placement πραγματοποιούνται με την ευγενική  δωρεά της οικογένειας Λιβανού στη Μνήμη του Μιχάλη Κακογιάννη
*****

Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC

Δωρεάν στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του εισιτηρίου της  παράστασης, εφόσον υπάρχει διαθεσιμότητα  θέσεων. 
****

Υποστηρικτές Ιδρύματος Μ. Κακογιάννης
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης

Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

